JohanHeinsen/ENO huggingface dataset:
Odense Adresse-Contoirs Efterretninger, 1798-01-26
Af et Kammer her paa Gaarden er i disse Dage bortkommet et stort Meerskums Pibehoved med Sølvbeslag, som er ved Laaget og Halsen udarbeidet i Perler; de som det maatte faldbydes til, eller der ved nogen anden Leilighed kunde forskaffe Oplysning derom, bedes at lade det vide paa Thaarsing Slots Skriverstue, imod derfor at erholde en passende Douceur.
Odense Adresse-Contoirs Efterretninger, 1798-01-26
En Skriver som kan forevise beste Skudsmaal, ønsker sig en Condition til førstkommende Mai d. A. De som maatte behøve samme, vilde behageligst henvende dem til Adressecomtoiret, hvor nærmere Oplysning gives.
Odense Adresse-Contoirs Efterretninger, 1798-01-26
Ved Søeboe kan et Par til overt værende Møllestene a halvsovende Qvart Brede, samt Buer til Møllehiul faaes for billig Priis.
Odense Adresse-Contoirs Efterretninger, 1798-01-29
Jtalien. Paven er flygtet til Engelsburg (et Citadelle i Rom paa Tiber=Flodens høire Bredde), hvor han laae saa syg den sidste Dag i afvigte Aar, at man tvivlede, om han vilde opleve dette nye Aar. I den faste Overbeviisning, at det uden en Mægtigeres Mellemkomst er ude med Rom og den 3dobbelte Krone, har han i største Jil afsendt 2 Kardinaler (hvoraf den ene er hans egen Neven) til Neapel, for at bevæge Kongen, til at tage sig af hans Hellighed, og understøtte den synkende Stoel; men Direktoriet har ogsaa skikket General Bernadotte med hemmelige Ærender til Hoffet i Neapel, og man haaber desaarsag, at dette ganske og aldeles intet vil blande sig i denne Sag, endskiøndt det ved heele Kirkestatens Besætning af franske Tropper, mister den Mellemvæg, samme hidtil udgjorte. Man forsikrer virkelig ogsaa allerede, at Kongen, af Neapel har nægtet al Mægling i denne kritiske Sag, og henviist Paven desangaaende til det Viener=Hof.
Odense Adresse-Contoirs Efterretninger, 1798-01-29
Midlertid har Berthier, Overgeneral ved den Jtalienske Armee, faaet befaling, med sine Tropper i Forbindelse med Cisalpinierne at rykke frem imod Rom, og altsaa synes Æren, at bestige Kapitoliet (som Buonaparte for omtrent et Aar siden forsmaaede) at være denne brave General forbeholdet. Cisalpinierne rykke stedse videre frem i Kirkestaten, hvor de allevegne finde Alle i fuldt Oprør imod Paven. De ere saa opbragte over den sidste Massare i Rom, at de have besluttet at erklære den hellige Fader Krigen - efterat de nu allerede have fort den i næsten een Maaned, og knapendnu ere nogle Marscher borte fra hans Residents! Man troer nu at finde Drivfiærene til Forræderiet og den af et mægtigt, jesuitisk Hofpartie udkonstlede Opstand deri, at det var et Partie af Kardinaler, som saae den gamle Pave med den ene Fod i Graven magtpaaliggende, at rydde den franske Gesandt og hans Jndflydelse ved et nyt Pavevalg af Veien, og at de derfor maatte giøre de franske Grundsætninger forhadte hos Almuen, og fremstille de franske Gesandtere som hemmelige Folkeophidsere. De Tosser i som ikke vilde indsee, at der efter denne Paves Død aldeles intet nyt Valg eller nogen af alle de Conclave=Intriquer behøves, og at med hans Liig ogsaa det hele Pavedom skal bæres til Graven! Ogsaa i Maylland har været en liden Opstand mellem Militæren og Borgerskabet, som dog snart blev dæmpet. - Den 21de d., som Ludvigs VI Dødsdag, skulde, ifølge et Dekret af det Yngres Raad, høitideligholdes en Taknemmelig heds=Fest imod det franske Folk paa Martispladsen i Maland. De Keiserlige rykkede den 9de d. ind i Udine, og den 10de i Palmanuova. Den 18de ventede man dem i Venedig selv. Frankerig.
Odense Adresse-Contoirs Efterretninger, 1798-01-29
Den Tale, hvormed den engelsk indede Præsident i de for nede Nordamerikanske Stater har den 23de Novbr. aabnes Kongressen, har i Paris opvakt saadan Mishag, at man allerede seer de 3 Amerikanske Gesandtere sammesteds i Aanden expederede med et Løbepas. "Naar man, sagde Villers i 500 Raadet, hører Præsidenten Adams i Kongressen i Philadelphia, at tale i den samme spodske Tone om den franske Nation, som Minister Pitt i London, saa er det ikke længere mueligt at tvivle om en fuldkommen Forstaaelse mellem begge disse Regieringer, og saa kan man ansee ethvert Amerikansk Skib som Engellænderne tilhørende, uden først at oppebie, at Amerikanerne benægte deres Præsidents Ord. - Endnu bestandigt viser Alting, hvor fast Beslutningen at udføre Landgangen paa Engelland, er; endnu bestandigt fordobles Arbeiderne i alle Havne. Jblant de udrustede Krigsskibe befinde sig 3 Tredækkere. Alle Transportskibe fra de andre Havne skulle begive sig til Brest, fra Toulon kommen endnu en Halv=Brigade Søe=Artillerie derhen, saa at dette sammesteds bringes paa 4 Halvbrigader. Ligesaa ventes endnu stedse flere Batailloner, som foreløbig skulle kantonere. ved Oceanets Kyster.
Odense Adresse-Contoirs Efterretninger, 1798-01-29
Ifølge et nyt Dekret af 500 Raadet har Direktoriet nu fuld Magt, til at lade alle Geistlige, som forekomme det farlige for den offentlige Rolighed, deportere. Den 21 Januarii (Ludvigs VI Dødsdag) skulde, som sædvanlig, høitideligholdes over heele Republiken, og Eeden: Had til Kongedommet, ved denne Leilighed fornyes af alle Embedsmænd. Saa skulle ogsaa i alle Meenigheder, hvor Friheds træerne enten ere omhugne eller uddede, samme denne Dag plantes paa nye igien.
Odense Adresse-Contoirs Efterretninger, 1798-01-29
Engelland.
Odense Adresse-Contoirs Efterretninger, 1798-01-29
Forbuddet imod og Konfiskationen af de engelske Varer, i Frankerig var det føleligste Stød, som nogentid kunde ramme dette Lands talrige Fabriker og Manufakturer. Mange tusende Arbeidere maae derved vorde brødløse. Denne Tildragelse og det nye Paalæg er Aarsag i, at allerede 70,000 Professionister lade cirkulere en Adresse imellem de engelske Store, hvori de reent uderklære, at de vilde blive nødsagede til at udvandre. Men dette Forsæt maae vel blive uopfyldt, da det, istedenfor alt andet Svar, er ved en kongelig Proklamation blevet dem forbudt, at forlade Kongeriget. - At dog disse Herrer ei engang ville finde Behag i en lille Friedag, som dog saa mange af deres Laugsbrødre i andre Lande saa gjerne bortsvire, og det just ofte, naar deres Mestere har deres Arbeide allermeest nødig! -
Odense Adresse-Contoirs Efterretninger, 1798-01-29
Den Londoner Hof=Tidende melder 2 franske Fregatters Erobring, hvoraf den ene, under Kapitain Chassin, har værget sig saa fortvivlet, at den sank strax efter at den var taget i Besiddelse. Mandskabet er reddet.
Odense Adresse-Contoirs Efterretninger, 1798-01-29
Foruden det nye Paalæg, arbeider Hr. Pitt nu ogsaa paa et nyt Laan, der for dette Aar skal beløbe sig til henimod 75 Millioner Rdlr. Endelig er ogsaa endnu bleven aabnet en Subskription paa frivillige Krigsbidrag, hvormed dog Engellænderne denne Gang ikke ile saa meget som Franzoserne. Da selv de Store, hvis Jnteresse det dog nærmest gielder, ikke ville lukke Pungen op, saa er hidindtil ikkuns indkommet yderst lidt.
Odense Adresse-Contoirs Efterretninger, 1798-01-29
Den 18de d. blev Dronningens 54de Fødselsdag høitideligholdt, dog ei saa glimrende som ellers. Ved Ballet blev ikke dandset saa mange Mennetter, som i forrige Aar; ved Jlluminationen brændte langt færre Lamper en sædvanlig, og hverken Prindsessen af Wallis eller Hertuginden af Vorklode sig tilsyne ved Festen.
Odense Adresse-Contoirs Efterretninger, 1798-01-29
Tydskland. Da de Rigs=Fredsdeputerede i Rastadt nu have udvexlet deres uindskrænkede Fuldmagter med de franske Gesandtere, saa troede man endelig at torde for Alvor forsikre, at der existeerte en Kongres i Rastadt, og saa vilde man allerede gaae frisk løs paa Arbeidet, for at indhente det Forsømte, da paa eengang den keiserlige Gesandt (Grev Metternich) traadte op med en Skrivelse til den priselige Rigsdeputation, hvorgjortes slige peremtoriske Fordringer, at de Herrer Deputerede saae sig med eet igien bragte tilbage paa den gamle Punkt, og ikke kunde giøre andet, end i Hast at skikke Kourerer til Regensburg, for ved Rigsdagens Viisdom at blive hiulpne ud af deres Forlegenhed. Midlertid troer man dog ogsaa, at det franske Gesandtskab ikke vilde have indladt sig i noget Alvorligt, førend deres Præsidents - Buonapartes, som nu ventes daglig til Rastadt - Ankomst.
Odense Adresse-Contoirs Efterretninger, 1798-01-29
J Regensburg har den keiserlige Konkommissarius gjore der værende Gesandtskaber den vigtige officielle Erklæring: at de Keiserlige Tropper ville besætte en Linie fra Waldsassen i Overpfalz (1 Miil fra Eger) til Passau, og derfra langs ved Jnfloden til Jnspruck. - Ved denne Stilling ere Passau, Berchtolsgaden og overen Trediedeel af den Bayerske Kreds besat. J Erkebispedommet Salz burg. er allerede et stærkt Korps Østerriger trukket i Standqvarteer. (Og saa blev altsaa ved denne Stilling atter en vigtig Artikel af den berømte Freds=Basis opfyldt lige efter Bogstaven.) Schweitz.
Odense Adresse-Contoirs Efterretninger, 1798-01-29
Efter Nogle antage Bernerne og nogle Kantoner med dem en trodsig Tonne, ville være og blive Schweitzer efter deres gamle Konstitution, ville ikke lade sig brandskatte, true, med et 2det Slag ved St. Jacob (1476) hvor deres Forfædre have slaaet Burgunderne saa totalt, og forglemme overhovedet, at de ei engang ere meere Skyggen af den Tids Schweitzere, ligesom at tvertimod de nærværende Franzoser ere ganske andre Krigere, end disse deres Forfædre. Efter Andre derimod begynde de at blive føieligere, og have Bernerne allerede givet til Svar paa den franske Charge de Affaires sidste kathegoriske Forespørgsel: at deres Bevæbning blot sigtede til at forsvare deres Grændser, og at de hiertelig gjerne vilde indlade sig i Underhandlinger. Begge Dele ere sandsynlige, og begge lade sig forene, naar man betænker, at man gjerne kan prale med Ord, og i Gierningen selv dog handle anderledes. Den Basler=Regiering kommer nu just i Klemme over dens Bestræbelse, efter at giøre den almindelige Mand tilpas. Stadens Borgere, og især Haandværkerne ville ikke tilstæde, at Landmændene skulle nyde lige Rettigheder med dem; disse derimod reise sig, og forjage deres Amtmænd o. s. v. Forat gjøre en Ende paa al den Virvar, er en fransk Kolonne, paa Veien til Vaatlandet, i det Berner=Gebeet.
Odense Adresse-Contoirs Efterretninger, 1798-01-29
Holland. Den 19de blev i Haag den 3die Aarsdag paa den seierrige franske Jndmarsch i denne Residents festligholdt. Hele Konventen svoer ved denne Leilighed den høitidelige Eed at redde Fædrelandet og Friheden, eller at døe paa sin Post. - Pengeinddragelsen af 8 Procent af Jnkomsterne vil nu endelig alligevel komme til at finde Sted, i det mindste har Konventen besluttet, at giøre alt mueligt, for i al Fald at sætte denne vigtige Sag igiennem.
Odense Adresse-Contoirs Efterretninger, 1798-01-29
Blandede Efterretninger. Da la Fayette blev løsladt (læser man i Genius der Zeit, Decbr. 17979, gav den keiserlige Minister Baron Thugut, den Officeer, som maatte ledsage den Ædle til Hamborg, Ordre at erklære den Nordamerikanske Konsul sammesteds, Parish. at denne Løsladelse blot var skeet af Agtelse for de Nordamerikanske Stater, som havde indlagt Forbøn for samme. Til samme Tid skrev Thugut til Paris, at La Fayette havde blot det franske Direktorium at takke for sin befrielse, hvilket Keiseren herved har villet give et umiskiendeligt Beviis paa sin Agtelse og Redebonhed, til at opfylde sammes Forlangende. Den franske General=Adjutant, som havde Ordre, at bevæge Kurfyrsten af Maynz til at indvillige i Maynzes Besiddelse, fortæller nu i Paris, paa hvad Maade han fik ham til denne Beslutning. Da nemlig Kurfyrsten efter den fast satte Termins Forløb endnu intet bestemt Svar vilde give, erklærede Krigeren ham, at der i Nærheden var et Detasche, ment franske Husarer, der skulde føre ham som Gidsel til Frankerig, og at man havde truffet saadanne Anstalter, at han ei kunde undløbe. Kurfyrsten underskrev nu skiælvende. Hvor vidt de Pariser=Tyves Forslagenhed og Frækhed gaaer, beviser blant andet den Tildragelse, at 2 Spitsbuber ved eftergiorte skrivtlige befalinger, hvorved den ene qvalistcerede sig som det fuldbyrdende Direktoriums Kommissair opbøde en Piquet af Jnfanterie og Kavallerie, og omringede om Natten en Borgers Huus med samme og besatte alle Udgange. De gik nu begge op til Borgeren, lode sig forevise alle Effekter, og da ingen Ædelstene fandtes, saa forføiede de sig bort igien, og ophævede de udstilte Poster, Politiet fik Efterretning om denne Tildragelse, lod Spidsbuberne efterspore og skal virkelig have indhentet dem. - Den Borger, hos hvem de holdt denne Huussøgning, er en Kiøbmand fra Marseille, hvor han allerede for 3 Maane der siden ved et lignende Puds blev bestiaalet for 600,000 Livr.
Odense Adresse-Contoirs Efterretninger, 1798-01-29
J nærværende Krig skal Frankerig med sine Allierede have taget 2273 flere Skibe fra Engellænderne, end disse fra hine. Blandt de nyeste engelske falske Banknoter gives nogle hvorpaa staaer Bank af Averdeen, hvor, som bekiendt, er ingen Banke. Paa andre er for det rigtige Ta indklæbet et falskt.
Odense Adresse-Contoirs Efterretninger, 1798-01-29
En engelsk Forfatter paastaaer : at Buonaparte, Jtaliens Overvinder, ei er den sande Buonaparte men en Skotlænder, som har levet 4 Aar i Indien, derfra er kommet til Corsika, hvor han har oprettet saa nøie et Venskab med den sande Buonaparte, at han siden under hans Navn har udført alle de Bedrifter, som tiltrække ham Verdens Beundring. - Hvilken hensigtsløs Fabel Jnoculations=Hospitalet i London har i afvigte Aar inoculeret 1300 Patientere, hvoraf ikkuns 2 ere døde. Mungo Park, den saa kaldte afrikanske Reisende, er nylig vendt tilbage til London. Han er trængt hele 22 Grader østlig for det grønne Forbierg ind i det faste Land, følgelig langt længer, end Le Vaillant og alle nyere Reisende. Hans Efterretninger ere yderst vigtige. Mellem de fra Frankerig over Havet deporterede Geistlige befinder sig ogsaa den bekiendte nederlandske Abbe van Eupen.
Odense Adresse-Contoirs Efterretninger, 1798-01-29
Grevinde Lichtenau er nu bleven forhørt; dette hendes første Forhør har varet 3 Dage.
Odense Adresse-Contoirs Efterretninger, 1798-01-29
Den saa ofte omtalte, prægtig forgyldte Gale Bucentaur er nu ankommet med fransk Besætning fra Venedig til Ancona Den Widdiner=Rebel, Paswan Oglu, ruster sig til et nyt Angreb paa Belgrad. Han skal være en græsk Renegat.
Odense Adresse-Contoirs Efterretninger, 1798-01-29
J Wilna i Lithauen ere 12 Personer, hvoriblant Provst Dombrowsky, Broder til den polske General ved den italien ste Armee, blevne skikkede til Siberien som Statsforrædere, efterat Skarpretteren forud havde skaaret Ørerne af dem og opsplittet Næseborene.
Odense Adresse-Contoirs Efterretninger, 1798-01-29
Adskillige Kiøbmænd fra London skulle have forespurgt sig i Calais, om de vel torde komme til Frankerig, for med alle at nedsætte sig sammesteds. Ogsaa i Spanien skulle alle engelske Varer være blevne konfiskerede paa den selvsamme Dag, som i Frankerige.
Odense Adresse-Contoirs Efterretninger, 1798-01-29
Samtlige franske Konsuler paa fremmede Steder have faaet Ordre til, at de ved Opbringelser af neutrale Skibe, ikke maae lade deres Priisdomme exeqvere, førend tre Maaneder efter at de ere fældede, og saafremt Appel forinden skeer, maae Sagens endelige Udfald oppebies; dog undtages herfra de Tilfælde, hvor Varerne ere havarerede eller bedærvelse underkastede, i hvilket Fald Jnteressen, baade paa Eierens og Kaperens Side fordrer, at Varerne maae sælges, og bliver da det Udkommende deponeret i solide Kiøbmænds Hænder, for efter den endelige Dom at udleveres til Vedkommende.
Odense Adresse-Contoirs Efterretninger, 1798-01-29
Jndenlandske Efterretninger. Under 26 Jan. er udfærdiget et kongeligt aabent Brev, angaaende hvorledes Fattigvæsenet i Kiøbenhavn for Fremtiden skal bestyres. J Følge deraf er Fattig=Væsenets Bestyrelse overdraget til en Direction, under Navn af Fattigvæsens=Direction i Kiøbenhavn, hvilken bestaaer af følgende Medlemmer, For det danske Cancellie, Etatsraad og Borgemester Flindt; for Finants=Collegium, Etatsraad Malling; for Commerce=Collegium, Grev L. Reventlow, for Generalitetet, Justitsraad Friis; for Admiralitetet Over=Krigscommissair Bang; af Kiøbenhavns Magistrat, Justitsraaderne Schiøtt og Pontoppidan; af Stadens 3: Mænd, Hørkræmmer Fogh og Viinhandler Schrader; af den tydske reformerte Meenighed, Oberstlieutenant Nold. te, af den franske, Pierre Catalat af den katholske, Gaalanteriehandler Blankensteiner, et Medlem fra enhver af de nuværende ni Pleie=Commissioner, hvilket vælges af hver Commission efter fleste Stemmer; Polietiemmesteren og Stads=Physicus paa Embeds Vegne, samt fra Hof= og Stads=Retten, Assessor Bærens. Endeligen indtræder i visse Tilfælde Directeuren for Kiøbenhavns og Møen Tugthuse, samt et Medlem af Valsenhuus=Directionen.
Odense Adresse-Contoirs Efterretninger, 1798-01-29
Den ved Conventionen af 17 Debr. 1790 imellem de danske og preussiske Stater antagne Ophævelse af den Kongen tilfaldende Afgivt af Arv, Gaver og Capitaler som gaae udaf Landet, er ved en under 5 Januari udkommen kongelig Bekiendtgiørelse udstrakt til de frankiske Fyrstendommer Anspach og Baireuth, og hvad derunder henhører. Den Hirschholm Bye den 30 April 1783 forundte Kiøbstæd=Rettighed udløb med 1797 Aars Udgang, saa at den nu er at betragte som en anden Landsbye.
Odense Adresse-Contoirs Efterretninger, 1798-01-29
J Kristiansands Stift har Enken efter afgangne Kiøbmand, Lots=Oldermand og Fredsmægler Hans Holst i Brevig iblant sin Mands efterladte Papirer fundet et Brev, hvori han ønskede en Skoles Oprettelse paa sit Fødested Havnen Kobbervig paa Carmøen, paa det at dette Steds, især de uformuende Børn kunne for Fremtiden nyde Underviisning i Religion, Skrivning og Regning, og dannes til duelige Borgere. Dette Brev tilligemed bemeld. te Enkes eget Ønske, paa en værdig Maade at kunne virke til det Almindeliges Nytte, bevægede hende til at skiænke 4000 Rdlr. til saadan offentlig Skoles Oprettelse.
Odense Adresse-Contoirs Efterretninger, 1798-01-29
Den 23de d. indtraf følgende ulykkelige Hændelse: En Baad med 8 Mand fra det asiatiske Kompagnie, som vilde gaae ombord paa Ostindiefareren Skibet Kongen af Danmark, der er løbet paa Grund paa Kiøbenhavns Rhede, kulseilede da den var kommet et lidet Stykke ud i Søen. 8 Mand hvoriblant Oberstyrmanden, druknede, og ikkuns Skibets Baadsmand blev reddet. - Kapitainen paa Skibet, Trandberg, havde fulgt med hvis ikke just en af hans Venner havde opholdt ham i et Huus i Byen. Samme Dag faldt et Muurstellads i store Kongensgade ned, hvorpaa stod en Svend og arbeidede, som blev stærkt forslaaet; men en Dreng, der stod neden under, blev Hierneskallen knuset paa. - Det var denne Dag i Kbhvn, en overmaade stærk Storm af Nord Nord Vest. Kapitain Gardner, som fra Jsle de France var ankommen dertil med Sukker og Kaffe for partikulair Regning, løb med sit Skib med saadan Magt mod Bolværket ved Knippels Broe, at samme paa Stedet blev ganske omkastet og Broestenene opløftede, samt en Fiskerqvase, som laae derved, næsten synkefærdig.
Odense Adresse-Contoirs Efterretninger, 1798-01-29
(Flere i Onsdags=Vidraget.)
Odense Adresse-Contoirs Efterretninger, 1798-01-29
AVERTISSEMENTS. Jeg maae herved sørgeligst melde for fraværende Slægtninger og Venner, at min inderlig elskte nu sal. Mand Past. Burchartz, Sognepræst for Toftlund Menighed, endte Livets Maal, efter 8te Dages Sygdom den 24 Jan, i sin Alders 64 Aar, og efter 4 Aars og 3 Maaneders kiærlige Ægteskab. Uforglemmelig bliver han mig i Livet, men og i Døden skal hans Erindring være min Trøst. Sara Sal. Burchartz. fød Giersteen. O. N. T. Fredagen d. 2 Febr. 1798, bliver paa det danske National=Theater i Odense til sædvanlig Tid opført: Feiltagelserne, Kommedie 15 Acter af Goldschmid, derefter Balletten Fugleredet eller den falske Mistanke.
Odense Adresse-Contoirs Efterretninger, 1798-01-29
Creditorerne i forrige Opvarterske i Hospitalet afg. Catrin Hansdatters Stervboe indkaldes herved i Medhold af Placaten under 26 Octbr. 1792 med 12 Ugers Varsel, at melde og beviisliggjøre deres Fordring hos mig som Skifteforvalter. Graabrødre Kloster den 27 Jan. 1798. Holmer. Den i disse Aviser for kort Tiid siden, ved Fuldmægtigen paa Assens Postkomtoir averterede Præstegaards Avling, er nu bortforpagtet og var Barløse Præstegaard. Sammesteds er fra nu af til sidst i April underhaanden at faae tilkjøbs : en nye Holsteensk Postvogn og Arbeidsvogn, alleslags Avlings og Hollænderie=Redskaber, endeel Heste og gode Køer, Faar og Sviin, store og smaae Høns og Ænder samt 20 Stk. gule Kanarie=Fugle m. v., naar Liebhaverne derom behage at henvende dem til, og accordere med Eieren.
Odense Adresse-Contoirs Efterretninger, 1798-01-29
NB. J Anledning af den Underretning, som søges i Kiøbenhavnske Aviser, om en Mand, der vil paatage sig at bygge en hollandsk Veirmølle her i Fyen, hvilket er ommeldt i Onsdags =Bidraget No. 7 af disse Aviser, tiener til Vedkommendes behagelige Underretning, at her i Nærheden af Odense, findes en Mand som baade kan og vil paatage sig dette Arbeide, naar man om Vilkaarene maatte blive enge. Hvo som ønsker sig nærmere Oplysning, faaer samme paa Fyens StiftsAdressecomtoir i Odense. Den Blidhed, som er det smukke Kiøn saa egen, giver en af dets Lige den Trøst: at det ei vil lade hende hensmægte i Kummer, af Mangel paa Arbeide i det Fag, som forhøie dets udvortes Yndigheder. Pligters Opfyldelse er Maalet for denne ydmyge Begiering, hvori ikke bedes og Gaver men om Sye=Arbeide. Underretning faaes fra Adressecomtoiret. Tilskyndet af endeel Velyndere der kiender min Forfatning i min liden Tieneste, agter jeg med Tilladelse af de Herrer, Entrepreneurer for Kommediehuset der at opføre en ConcernTorsdagen den 1ste Februar, hvortil jeg underdanig og ærbødigst rekommenderer mig hos det ærede Publikum. De Herrer Abonnentere bedes underdanigst og ærbødigst at tilkiendegive mig om de til den Tid agte at beholde deres Loger og Pladse. Tiden til Concertens Begyndelse samt Prisen bliver som ved Kommedien, Hvad der opføres skal findes opslaaet i Kommediehuset og skal blive saa got som muligt. Billetter faaes i mit Huus No. 445 paa St. Hans Kirkegaard og ved Indgangen til Kommediehuset, som aabnes Kl. 5. Concerten begynder Kl. 6.
Odense Adresse-Contoirs Efterretninger, 1798-01-29
Den Yndest, det høi respektive Publikum stedse har ladet see imod mig, giver mig smigrende Haab, det heller ikke ved denne Leilighed vil være mig ugunstig. Schydz.
Odense Adresse-Contoirs Efterretninger, 1798-01-29
Fredagen den 2 Febr. 1798 om Formiddagen Kl. 9 Slet bliver paa Hovedgaarden Søebyesøegaard i Odense Amt foretaget offentlig Auction over Meubler og Effecter, bestaaende af Guld, Sølv, Uhrer, Porcellain og Glastøi samt endeel andre Rariteter, nogle Kufferter og Skrine, adskillige Kobberstykker, en stor Deel gode Fruentimmerklæder og Pynt, samt andet Linned, Bøger, afg. Frøken Jda von Rosenkrantzes Stervboe tilhørende, hvilket herved bekiendtgiøres til Libhaberes behagelige Efterretning, som og, at trykte Catalogi ere at bekomme paa Fyen Stifts Adressecomtoir i Odense og hos Forvalter Clausen paa Søebyesøegaard. Jversigt itiske Begivenhe. ortsætt. See Bidr. No. 7)
Odense Adresse-Contoirs Efterretninger, 1798-01-31
Kronologisk Taber. over de vigtigste Begivenheder, som have Hensyn paa den 6 aarige franske Krig. (No. 39. Fortsættelse.) August 1794. 26. Fæstningen Sluis, i hollandsk Flandern, overgiver sig efter 22 Dages Beleiring til Frankerne (Nord=Armeen, Divisions=General Moreau). Den 2000 Md. stærke Besætning bliver Krigsfanger; 152 Kanoner, 1000 Cent. ner Krudt og 800 Flinte giøres til Bytte. 27. Valenciennes, med 8,000 Centner Krudt, 1100 Emigrantere, og 227 Kanoner, næst allehaande Magasiner, overgiver sig uden eet Kanonskud med Kapitulation til Frankerne (Sambre= og Maas=Armeen, Divisions=General Seberer). Den østerrigske Besætning paa 4500 Md. bliver ved ikke krigsfangen, men maae gaae hiem, dog under den Betingelse, ikke før dens Udverling at fægte meere imod Frankerne.